**ΠΑΡΑΡΤΗΜΑ ΕΠΙΣΤΗΜΟΝΙΚΩΝ ΠΕΔΙΩΝ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Σχολή: ΦΙΛΟΣΟΦΙΚΗ**  **Τμήμα: ΓΕΡΜΑΝΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ** | | | | | | | |
| **1ο Επιστημονικό Πεδίο: ΓΕΡΜΑΝΙΚΗ ΛΟΓΟΤΕΧΝΙΑ: δύο (2) μαθήματα** | | | | | | | |
| **Α/Α** | **Τίτλος μαθήματος** | **Συνοπτική Περιγραφή Μαθήματος** | **Κωδικός μαθήματος[[1]](#footnote-1)** | **Εξάμηνο[[2]](#footnote-2)** | **Διδακτικές Μονάδες /(ECTS)** | **Ώρες διδασκαλίας/εβδομάδα[[3]](#footnote-3)** | **[[4]](#footnote-4)Κατηγορία** |
| **1)** | **Γερμανική Λογοτεχνία και Νεότερη Ελλάδα** | To μάθημα εστιάζει στις σχέσεις της γερμανικής λογοτεχνίας με τη νεότερη Ελλάδα. Ιδιαίτερη έμφαση δίδεται σε κείμενα - κατά κύριο λόγο ποιητικά - του Γερμανικού Φιλελληνισμού που δημοσιεύονται κατά τη δεκαετία του 1820, την εποχή δηλαδή των ελληνικών απελευθερωτικών αγώνων, σε κείμενα γερμανικής ταξιδιωτικής λογοτεχνίας του 19ου και 20ού αιώνα με θέμα την Ελλάδα, αλλά και σε λογοτεχνικά κείμενα, τέλος, που αποτυπώνουν τις ελληνογερμανικές σχέσεις κατά τον βʹ παγκόσμιο πόλεμο ή την πρόσφατη οικονομική κρίση. Το μάθημα συνεξετάζει το ιστορικό, κοινωνικοπολιτικό και πολιτισμικό υπόβαθρο των ελληνογερμανικών σχέσεων της εκάστοτε εποχής και δίδει κατά την ανάλυση των κειμένων ιδιαίτερο βάρος σε ζητήματα συγκριτικής στερεοτυπολογίας (Imagologie).  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | DLB75 | Χειμερινό | 6 | 3 | ΥΕ |
| **2)** | **Vormärz / Biedermeier / Ρεαλισμός** | Το μάθημα εστιάζει στη γερμανόφωνη λογοτεχνία του 19ου αιώνα, με ιδιαίτερη έμφαση στις περιόδους Vormärz, Biedermeier και Realismus. Στόχος του είναι η περαιτέρω εξοικείωση των φοιτητών/τριών με τη λογοτεχνική παραγωγή της περιόδου 1815-1890, καθώς και η κατανόηση της σχέσης της με το ιστορικό και κοινωνικοπολιτικό πλαίσιο της εποχής. Στο πλαίσιο του μαθήματος θα μελετηθούν αντιπροσωπευτικά έργα των G. Büchner, Th. Fontane, Ch. Grabbe, F. Grillparzer, F. Hebbel, G. Keller, C.F. Meyer, E. Mörike, W. Raabe, Th. Storm, με στόχο την εις βάθος ανάλυση της θεματολογίας, των αισθητικών χαρακτηριστικών και της σημασίας τους στον ευρύτερο λογοτεχνικό κανόνα.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | DLA69 | Χειμερινό | 6 | 3 | ΥΕ |
| **2ο Επιστημονικό Πεδίο: ΘΕΩΡΙΑ ΤΗΣ ΛΟΓΟΤΕΧΝΙΑΣ: δύο (2) μαθήματα** | | | | | | | |
| **Α/Α** | **Τίτλος μαθήματος** | **Συνοπτική Περιγραφή Μαθήματος** | **Κωδικός μαθήματος** | **Εξάμηνο** | **Διδακτικές Μονάδες /(ECTS)** | **Ώρες διδασκαλίας/εβδομάδα** | **Κατηγορία** |
| **1)** | **Θεωρία της Λογοτεχνίας: Αρχές Ανάλυσης και Σύγχρονα Ρεύματα** | Το μάθημα στοχεύει στην συστηματική παρουσίαση σύγχρονων θεωριών, όπως π.χ. ο αποδομισμός, οι πολιτισμικές σπουδές, οι μετααποικιοκρατικές λογοτεχνικές σπουδές κτλ., που άλλαξαν τον τρόπου που αντιμετωπίζουμε τα λογοτεχνικά φαινόμενα. Παρουσιάζοντας κριτικά τα εργαλεία που προσφέρουν για την ανάλυση της λογοτεχνίας σκιαγραφούνται λεπτομερώς διαφορετικές μεθοδολογίες. Σε αυτό το πλαίσιο δεν εξετάζονται όμως μόνο οι διαφορετικές μέθοδοι ανάλυσης λογοτεχνικών κειμένων ανάλογα με την εκάστοτε θεωρία, αλλά εφαρμόζονται και στην πράξη σε γερμανόφωνα λογοτεχνικά κείμενα, επιτρέποντας να διαφανούν οι δυνατότητες αλλά και τα όρια της κάθε θεωρητικής σχολής.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | DLB68 | Χειμερινό | 6 | 3 | ΥΕ |
| **2)** | **Λογοτεχνία και Μέσα** | Το μάθημα εστιάζει σε αυτό που ονομάζουμε διαμεσικότητα/ διακαλλιτεχνικότητα και εκκινεί από την αντίληψη ότι κάθε τέχνη και άρα και η λογοτεχνία είναι ένα μέσο. Το ζήτημα αυτό απασχολεί ήδη στοχαστές της αρχαιότητας, ενώ στους νεώτερους χρόνους το ζήτημα θα εξεταστεί στο βαρύνον κείμενο του G. E. Lessing *Λαοκόων ή Περί των ορίων μεταξύ ζωγραφικής και ποιήσεως*(1766). Μετά την αναδρομή στους βασικότερους θεωρητικούς σταθμούς το μάθημα θα εστιάσει στην παρουσίαση σύγχρονων θεωριών και με την βοήθεια λογοτεχνικών παραδειγμάτων θα αναδείξει τις πολύπλευρες και δυναμικές σχέσεις μεταξύ διαφορετικών καλλιτεχνικών μέσων και την σημασία τους τόσο για την λογοτεχνική παραγωγή, όσο και για την θεωρία της λογοτεχνίας.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | **DLB 71** | Χειμερινό | 6 | 3 | ΥΕ |

|  |  |  |  |  |  |  |  |
| --- | --- | --- | --- | --- | --- | --- | --- |
| **3ο Επιστημονικό Πεδίο: ΕΦΑΡΜΟΣΜΕΝΗ ΓΛΩΣΣΟΛΟΓΙΑ: δύο (2) μαθήματα** | | | | | | | |
| **Α/Α** | **Τίτλος μαθήματος** | **Συνοπτική Περιγραφή Μαθήματος** | **Κωδικός μαθήματος** | **Εξάμηνο** | **Διδακτικές Μονάδες /(ECTS)** | **Ώρες διδασκαλίας/εβδομάδα** | **Κατηγορία** |
| **1)** | **Κατάκτηση Δεύτερης/Ξένης Γλώσσας, Διγλωσσία** | Στόχος αυτού του σεμιναρίου είναι η παρουσίαση και κατανόηση των θεωριών κατάκτησης της δεύτερης και της ξένης γλώσσας καθώς και του φαινομένου της Διγλωσσίας σε συνδυασμό με τη διαδικασία μάθησης. Οι θεωρίες κατάκτησης δεύτερης/ ξένης γλώσσας και το φαινόμενο της διγλωσσίας συσχετίζονται κυρίως με κοινωνιογλωσσικές παραμέτρους και διδακτικές πρακτικές. Το σεμινάριο στοχεύει στο να αναπτύξουν οι φοιτήτριες/ φοιτητές γνώσεις και δεξιότητες σχετικά με τον σχεδιασμό του γλωσσικού μαθήματος για μαθητές της γερμανικής ως ξένης γλώσσας ή / και για δίγλωσσους μαθητές. Οι φοιτήτριες και οι φοιτητές γνωρίζοντας τις θεωρίες κατάκτησης δεύτερης/ ξένης γλώσσας θα έχουν την ευκαιρία να σχεδιάσουν προτάσεις διδασκαλίας για το γλωσσικό μάθημα, ώστε να συσχετίσουν τη θεωρία με τη διδακτική πράξη.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | **DGB42** | Χειμερινό | 6 | 3 | ΥΕ |
| **2)** | **Ανάπτυξη γραμματικής ικανότητας** | Στο σεμινάριο πραγματευόμαστε τη θέση της Γραμματικής στη διδασκαλία της Γερμανικής ως ξένης γλώσσας, με ιδιαίτερη έμφαση στην ανάπτυξη μιας διδακτικής/εκπαιδευτικής Γραμματικής. Τα βασικά θέματα με τα οποία ασχολούμαστε μεταξύ άλλων είναι τα εξής: α) η θέση της Γραμματικής στις μεθόδους Διδασκαλίας με έμφαση στην επικοινωνιακή μέθοδο, β) η προοδευτική διδασκαλία της Γραμματικής, γ) ο τρόπος παρουσίασης γραμματικών φαινομένων (βάσει γραμματικών μοντέλων), δ) ο τρόπος διδασκαλίας γραμματικών φαινομένων (βάσει γνωστικών διεργασιών) και ε) η εφαρμογή της Γραμματικής (εξάσκηση).  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | **DGD60** | Χειμερινό | 6 | 3 | ΥΕ |

1. Όπως αναφέρεται στο ισχύον Πρόγραμμα Σπουδών [↑](#footnote-ref-1)
2. Π.χ. Δ΄ Εαρινό [↑](#footnote-ref-2)
3. Το άθροισμα των ωρών/εβδομάδα πρέπει να είναι μεγαλύτερο ή ίσο των έξι ωρών [↑](#footnote-ref-3)
4. Επιλέξτε μεταξύ Υποχρεωτικού και Επιλογής [↑](#footnote-ref-4)